
ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας, εκτάσεως εμβαδού τετρακοσίων εξήντα 
ένα τετραγωνικών μέτρων (0,461 στρεμμάτων) στη θέση Εξέ¬ 
δρα 

Δημοσίου δάσους Κόνιτσας περιφέρειας Δήμου Κόνιτσας Νομού 
Ιωαννίνων .. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Κηφισιάς (Ν. Αττικής). 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3950 (1) 

Κήρυξη ως αναδασωτέας, έκτάσεως εμβαδού τετρακοσίων εξήντα ένα 
τετραγωνικών μέτρων (0,461 στρεμμάτων) στη θέση Εξέδρα Δημο¬ 
σίου δάσους Κόνιτσας περιφέρειας Δήμου Κόνιτσας Νομού Ιωαννί¬ 
νων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του Ν. 998/1979 «περί προστασίας των δασών και 


των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) του άρθρου 38 παρ. 1. 

3. Τις διαταγές του Υπουργείου Γεωργίας, αριθμ. α) 160417/ 
1180/8-7-1980 και β) 182447/3049/24-9-1980. 

4. Την με αριθμ. ΕΣ 18428/1-7-92 απόφαση του Νομάρχη Ιωαννί¬ 
νων «Περί ανάθεσης ασκήσεως αρμοδιοτήτων». 

5. Την με ΔΥ/24-11-1992 εισήγηση του Γεωργίου Καρβούνη 
τεχν/γου Δασοπονίας υπαλλήλου του Δασαρχείου Κόνιτσας με την 
οποία προτείνεται η κήρυξη ως αναδασωτέας, της αναφερόμενης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση με φυσική αναγέννηση την εκχερσωθείσα παράνομα τον 
μήνα Οκτώβριο 1992 από το Σωματείο «πράξις» που εκπροσωπείται 
απο τον Νικόλαο Κυρίτση του Αποστόλου σε συνεργασία με τον Δήμο 
Κόνιτσας δημόσια έκταση με μορφή δάσους εμβαδού τετρακοσίων εξή¬ 
ντα ένα τετραγωνικών μέτρων που βρίσκεται στη θέση «Εξέδρα» του δη¬ 
μοσίου δάσους Κόνιτσας περιφέρειας Δήμου Κόνιτσας Νομού Ιωαννίνων 
και απεικονίζεται με στοιχεία ΑΒΓΔΕΖΗΘΑΗΙΚ στο συνημμένο τοπο- 
γραφικο διάγραμμα με κλίμακα 1:1000 το οποίο αποτελεί αναπόσπα¬ 
στο τμήμα της παρούσας απόφασης. 

Η έκταση έχει όρια: 

ΑΝΑΤΟΛΙΚΑ : Δημόσιο δάσος Κόνιτσας. 

Δυτικά : Ομοίως. 

Βόρεια : Ομοίως. 

Νότια : Ομοίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόνιτσα 24 Νοεμβρίου 1992 

Με εντολή Νομάρχη 
Ο Δασάρχης 

ΧΑΡΙΛΑΟΣ ΨΑΡΟΒΑΣΙΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. <**· 92995/6670 (2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Κηφισιάς 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 28413/4.4.1991 αίτηση του Αλεξάνδρου Πατεράκη. 

7. Την 33235/3.9.1991 αίτηση της Αιμιλίας Μπλόύνα πληρεξού¬ 
σιας των Νικολάου - Διομήδη Πετσάλη - Διομήδη, Μαρίνας - Έμιλυ 
Πετσάλη - Διομήδη και Αλεξίας - Ιζόλδης Πετσάλη - Διομήδη. 

8. Την 447/1992 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 37324/12.8.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων γιά προέγκριση της σχετικής 
τεχνικής μελέτης με πρόταση του Υφυπουργού Περιβάλλοντος, Χω¬ 
ροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.4.1991 Π. Δ/γμα (Δ’ 
252) από το βαρυνόμενο (διατηρητέο) ακίνητο, που βρίσκεται εντός του 
ρυμοτομικού σχεδίου Δήμου Δήμου Κηφισιάς (Ν. Αττικής) για το οποίο 
έχει εκδοθεί ο 2450/1991 σχετικός τίτλος δικαιώματος μεταφοράς συ¬ 
ντελεστή δόμησης στο όνομα των Νικολάου - Διομήδη Πετσάλη - Διο¬ 
μήδη, Μαρίνας - Έμιλυ Πετσάλη - Διομήδη και Αλεξίοες - Ιζόλδης Πε¬ 
τσάλη - Διομήδη σε άλλο ακίνητο (ωφελούμενο) που βρίσκεται εντός του 
ρυμοτομικού σχεδίου του ίδιου Δήμου επί της οδού Αταλάντης αρ. 17 
και Πλατείας Αγίας Άννας, για το οποίο υφίσταται δικαίωμα πραγμα¬ 
τοποίησης μεταφοράς συντελεστή δόμησης υπέρ του Αλεξάνδρου Πατε¬ 


ράκη δυνάμει του 3825/1991 συμβολαίου, όπως το ωφελούμενο ακί¬ 
νητο φαίνεται με στοιχεία Α,Β,Δ,Ε,Ζ,Η,Θ,Ι,Α, στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 92995/1992 πράξη 
του και που αντίτυπό του δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 156,40 τ.μ. που (αντιστοιχεί σε 24,90 τ.μ. (από 
ισόγειο) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 2.329,20 τ.μ. 

β) Ποσοστό κάλυψης: 40%. 

γ) Συντελεστής δόμησης: 0,667 

δ) Μέγιστο επιτρεπόμενο ύψος του ανεγερθησομένου κτιρίου: δώδεκα 
μέτρα και εξήντα εκατοστά του μέτρου (12,6θ μ.). . 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 92995/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να προσκομισθεί 
στην αρμόδια πολεοδομική υπηρεσία από τους ενδιαφερομένους πιστο¬ 
ποιητικό από το οικείο Υποθηκοφυλακείο για την σημείωση στη μερίδα 
των δικαιούχων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος, Χωροταξίας και 
Δημοσίων Έργων ότι ακυρώθηκε ο 2450/1991 ονομαστικός τίτλος 
δικαιώματος μεταφοράς συντελεστή δόμησης. 

Άρθρο 2 

Ακυρώνεται ο 2450/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Νοεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

